విస్కాన్సిన్ గత 14,000 సంవత్సరాలలో అనేక రకాల సంస్కృతులకు నిలయంగా ఉంది. విస్కాన్సిన్ హిమానీనదం కాలంలో క్రీ.పూ 10,000 లో మొదటిసారిగా ప్రజలు ఈ ప్రాంతంలో నివసించారు. వీరు పాలియో-ఇండియన్స్ అని పిలువబడ్డారు. ఈ ప్రారంభ నివాసులు నైరుతి విస్కాన్సిన్‌లోని ఈటెతో పాటు వెలికి తీసిన చరిత్రపూర్వకాలానికి చెందిన మాస్టోడాన్ అస్థిపంజరం (బోజ్ మాస్టోడాన్ వంటిది) ఇక్కడ నివసించిన ప్రజలు ప్రస్తుతం అంతరించిపోయిన మంచు యుగం జంతువులను వేటాడారని తెలియజేస్తుంది. క్రీస్తుపూర్వం 8000 లో మంచు యుగం ముగిసిన తరువాత కాలంలో ప్రజలు వేట, చేపలు పట్టడం, అడవి మొక్కల నుండి ఆహారాన్ని సేకరించడం ద్వారా జీవించారు. ఉడ్ల్యాండ్ కాలంలో క్రీ.పూ 1000 నుండి క్రీ.శ. 1000 మధ్య క్రమంగా వ్యవసాయ సంఘాలు ఉద్భవించాయి. ఈ కాలం చివరలో విస్కాన్సిన్ "ఎఫిజి మౌండ్ కల్చర్" కేంద్రంగా ఉంది. ఈ సంస్కృతిలో భాగంగా అంతటా జంతువుల ఆకారపు వేలాది మట్టిదిబ్బలను నిర్మించబడ్డాయి. తరువాత క్రీ.శ 1000 - 1500 మధ్య, మిసిసిపీ, ఒనోటా సంస్కృతులు ఆగ్నేయ విస్కాన్సిన్లోని అజ్తలాన్ వద్ద శక్తివంతమైన గ్రామాలతో గణనీయమైన స్థావరాలను నిర్మించాయి. ఒనోటా ఆధునిక ఐయోవే, హో-చంక్ తెగల పూర్వీకులై ఉండవచ్చు. ఐరోపా పరిచయం సమయంలో విస్కాన్సిన్ ప్రాంతంలో ఐరోపియన్లు మెనోమినీ ప్రజలతో కలిసి జీవించారు. యూరోపియన్లు స్థిరపడిన సమయంలో విస్కాన్సిన్లో నివసిస్తున్న ఇతర స్థానిక అమెరికా సమూహాలలో ఓజిబ్వా, సాక్, ఫాక్స్, కిక్కపూ, పొట్టావాటోమి ఉన్నారు. ఐరోపియన్లు 1500 - 1700 మధ్య తూర్పు నుండి విస్కాన్సిన్కు వలస వచ్చారు.

రిక్రియేషన్
చరిత్ర
ఆర్ధికం
ఆరంభకాల చరిత్ర